श्याम बाबा के जन्मोत्सव पर अखंड पाठ का आयोजन
अजमेर| मदारगेट स्थित सूरजकुंड बालाजी मंदिर में श्याम प्रेम महिला मंडल की ओर से रविवार को खाटू श्याम बाबा का जन्मोत्सव बाबा के पाठ का आयोजन किया गया। कार्यक्रम में भजन गायक विमल गर्ग एवं सुनील गोयल ने श्याम बाबा बर्बरीक के जन्म, बाल लीला, महाभारत में युद्ध में भाग लेना अौर भगवान कृष्ण को शीश दान में देने सहित अन्य लीलाओं की संगीतमय प्रस्तुति दी। कार्यक्रम में 101 आसनों पर श्याम भक्तों ने पाठ किया और भजनों का आनंद लिया। इस दौरान श्याम का विशेष शृंगार किया गया। विशेष आरती के बाद प्रसाद का वितरण किया गया। श्याम प्रेम महिला मंडल की रेखा सोनी ने बताया कि मंडल की ओर से हर माह श्याम बाबा के विशेष कीर्तन का आयोजन किया जाता है।
bho_Deva hin_Deva